
របាយការណ៍ ខែមេសា
ពីថ្ងៃទី០១ ដល់ថ្ងៃទី២៨ ខែឧសភាឆ្នាំ២០២៣
I. អំពីកម្លាំង 
          កំលាំងសរុប ០៦នាក់(ស្រី០១នាក់) អវត្តមាន០០នាក់។
II. សកម្មភាព និងលទ្ធផលការងារ 
· ថ្ងៃទី១២ ខែឧសភា ឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានចូលរួមកិច្ចប្រជុំនៅអគ្គលេខាធិការដ្ឋាន គ.ជ.ប.ជ បានរៀបចំកិច្ចប្រជុំវិសាមញ្ញមួយ ដឹកដោយ លោកជំទាវ ជូ ប៊ុនអេង រដ្ឋលេខាធិការ ក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ និងមានសមាសភាពចូលរួមដោយ លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ ឯកឧត្តម ឧត្តមសេនីយ៍ឯក ខៀវ ចាន់រ៉ា អគ្គលេខាធិការរង ឯកឧត្តម ឧត្តមសេនីយ៍ឯក លី តុងហ៊ុយ អគ្គលេខាធិការរង ឯកឧត្តម ឧត្តមសេនីយ៍ទោ នី គឹមស្រេន អគ្គលេខាធិការរង ឯកឧត្តម ឧត្តមសេនីយ៍ទោ សេក ស៊ីវ៉េត ប្រធានក្រុមជំនួយការងារ លោកឧត្តមសេនីយ៍ទោ ហាង ជីវ័ន្ត ប្រធានលេខាធិការ និងលោកវរសេនីយ៍ត្រី រ៉ន សុភ័ក្ត្របញ្ញា នាយរងការិយាល័យ សរុបផែនការ (លេខាកត់ត្រា)។ គោលបំណងនៃកិច្ចប្រជុំ គឹដើម្បីពិនិត្យឡើងវិញនូវផែនការសកម្មភាពរបស់ គ.ជ.ប.ជ ដែលមានសកម្មភាពសំខាន់ៗ ដែលត្រូវសម្រេចឲ្យបានក្នុងឆ្នាំ២០២៣ ជាពិសេសការត្រៀមយុទ្ធសាស្ត្រសម្រាប់ ការប្រែប្រួលនយោបាយក្រោយការបោះឆ្នោត ដែលនឹងប្រព្រឹត្តទៅក្នុងខែកក្កដា ឆ្នាំ២០២៣ ខាងមិខនេះ។
· ថ្ងៃទី​១៥ខែឧសភាឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានចូលរួមប្រជុំជួបពិភាក្សាការងារ ជាមួយមេបញ្ជាការគណៈប្រតិបត្តិការ នៃកិច្ចការព្រំដែនអូស្រ្តាលីដែលទើបតែងតាំងថ្មី និងលោកតំណាងអគ្គរដ្ឋទូតអូស្រ្តាលីប្រចាំកម្ពុជា ក្រោមប្រធានបទស្តីពី កិច្ចសហប្រតិបត្តិការរវាងកម្ពុជា និងអូស្រ្តាលីលើកិច្ចការងារ ទាក់ទងនឹងអំពើជួញដូរមនុស្ស ក្រោមអធិបតីភាពលោកជំទាវ ឧត្តមសេនីយ៍ឯក វេជ្ជ ប៉ុណ្ណ សំខាន់ អគ្គលេខាធិការ។ កិច្ចពិភាក្សានេះមានការអញ្ជើញចូលរួម ពីឯកឧត្តម លោកជំទាវ ជាអគ្គលេខាធិការរង ទីប្រឹក្សា ប្រធានលេខាធិការដ្ឋាន របស់អគ្គលេខាធិការដ្ឋាន គ.ជ.ប.ជ ខាងប្រតិភូអូស្រ្តាលី មានលោក Ky Blackman (Commander Blackman) មេបញ្ជាការកងកម្លាំងព្រំដែនអូស្រ្តាលី ជាប្រធានក្រុមប្រតិបត្តិការ ពិសេសភ្នាក់ងារចម្រុះការពារ អធិបតេយ្យភាពព្រំដែនអូស្រ្តាលី និងសន្តិសុខព្រំដែនសមុទ្រ ប្រចាំកម្ពុជា និងសហការី ។
· ថ្ងៃទី១៩ ខែឧសភា ឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានចូលរួមកិច្ចប្រជុំកម្រិតបច្ចេកទេស ស្តីពី ប្រព័ន្ធបញ្ជូនថ្នាក់ជាតិជនរងគ្រោះដោយអំពើជួញដូរមនុស្ស ដឹកនាំដោយលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ និងមានការចូលរួមដោយ លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់  អគ្គលេខាធិការ នៃអគ្គលេខាធិការដ្ឋាន គ.ជ.ប.ជ ឯកឧត្តម លោកជំទាវ អគ្គលេខាធិការរង តំណាង ក្រសួងសង្គមកិច្ច អតីតយុទ្ធជន និងយុវនីតិសម្បទា  អង្គការ IOM អង្គការ UNDP និងអង្គការ JICA  សរុបចំនួន ២៤រូប (ស្រី ០៨រូប)។ គោលបំណងនៃកិច្ចប្រជុំ គឺដើម្បីពិភាក្សារកចំណុចរួមមួយ ក្នុងការអនុវត្ត ក្រោមឆ័ត្រ នៃ គណៈកម្មាធិការជាតិ ប្រយុទ្ធប្រឆាំងអំពើជួញដូរមនុស្ស (គ.ជ.ប.ជ) ក្នុងក្របខ័ណ្ឌថ្នាក់ជាតិ។
· ថ្ងៃទី២២ ខែឧសភា ឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការអនុវត្តច្បាប់ បានចូលរួមកិច្ចកិច្ចប្រជុំ ត្រួតពិនិត្យកម្លាំងរួមវេនទី១ ស្តីពីការពង្រឹង បែបបទ និងវឌ្ឍនភាពការងារ របស់អគ្គលេខាធិការដ្ឋាន គ.ជ.ប.ជ ក្រោមអធិបតីភាព លោកជំទាវ ជូ ប៊ុនអេងរដ្ឋលេខាធិការ ក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ បានអញ្ជើញដឹកនាំ ការត្រួតពិនិត្យកម្លាំងរួមវេនទី១ ស្តីពីការពង្រឹង បែបបទ និងវឌ្ឍនភាពការងារ រ របស់អគ្គលេខាធិការដ្ឋានគ.ជ.ប.ជ។ មានការអញ្ជើញចូលរួម ពីឯកឧត្តម លោកជំទាវ ជាអគ្គលេខាធិការរង ប្រធានលេខាធិការដ្ឋាន ប្រធាននៃក្រុមជំនួយកិច្ចការ ទាំង៦ ប្រធាន អនុប្រធានការិយាល័យ និងមន្រ្តីពាក់ព័ន្ធ របស់អគ្គលេខាធិការដ្ឋាន គ.ជ.ប.ជ ។
ក្រោយពីស្តាប់ ឯកឧត្តម លោកជំទាវ  ជាអគ្គលេខាធិការរង និងលោកនាយការិយាល័យរដ្ឋបាល បានរាយការណ៍ ពីស្ថានភាព និងវត្តមានរបស់មន្រ្តីក្រោមឱវាទ ជូនដល់លោកជំទាវ អនុប្រធានអចិន្រ្តៃយ៍ គ.ជ.ប.ជ រួចមក លោកជំទាវ អនុប្រធានអចិន្រ្តៃយ៍ បានគូសបញ្ជាក់ និងដាក់ចុះនៅផែនការ ក្នុងការអនុវត្តការងារ សម្រាប់អគ្គលេខាធិការដ្ឋាន គ.ជ.ប.ជ នាពេលខាងមុខមានដូចតទៅ ៖

-ក្រុមនីមួយៗ ដកស្រង់វឌ្ឍនភាពស្តីពីសមិទ្ធផល ការងាររបស់ក្រុមជំនួយកិច្ចការទាំង6 នឹងធ្វើសេចក្តីរាយការណ៍ជូនថ្នាក់ដឹកនាំ 
- ថ្នាក់ដឹកនាំលេខាធិការដ្ឋាន និងក្រុមជំនួយកិច្ចការទាំង៦ ត្រៀមផែនការ និងសកម្មភាពសម្រាប់ ទិវាជាតិអន្តរសាសនា និង១២ធ្នូ របស់ គ.ជ.ប.ជ 
- ជារៀងរាល់ចុងសប្តាហ៍ (ថ្ងៃសុក្រ) ថ្នាក់ដឹកនាំទទួលបន្ទុក តាមក្រុមនីមួយៗ ត្រូវរាយការណ៍ពីសកម្មភាព ការងារប្រចាំសប្តាហ៍ ជូនថ្នាក់ដឹកនាំ អគ្គលេខាធិការដ្ឋានគ.ជ.ប.ជ  ។
· ថ្ងៃទី២៩ ខែឧសភា ឆ្នាំ២០២៣៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការអនុវត្តច្បាប់ បានចូលរួមកិច្ចកិច្ចប្រជុំកិច្ចប្រជុំ ត្រួតពិនិត្យកម្លាំងរួមវេនទី២ ស្តីពីការពង្រឹង បែបបទការងារ របស់អគ្គលេខាធិការដ្ឋាន គ.ជ.ប.ជ ក្រោមអធិបតីភាព លោកជំទាវ  ឧត្តមសេនីយ៍ឯក វេជ្ជ. ប៉ុណ្ណ សំខាន់ អគ្គលេខាធិការ នៃអគ្គលេខាធិការដ្ឋាន គ.ជ.ប.ជ បានអញ្ជើញដឹកនាំ ការត្រួតពិនិត្យ កម្លាំងរួមវេនទី២ ស្តីពីការពង្រឹង បែបបទ និងវឌ្ឍនភាពការងារ  របស់អគ្គលេខាធិការដ្ឋាន គ.ជ.ប.ជ ។ កិច្ចប្រជុំនេះ មានការអញ្ជើញចូលរួម ពីឯកឧត្តម លោកជំទាវ ជាអគ្គលេខាធិការរង ប្រធានលេខាធិការដ្ឋាន ប្រធាននៃក្រុមជំនួយកិច្ចការ ទាំង៦ ប្រធាន អនុប្រធានការិយាល័យ និងមន្រ្តីពាក់ព័ន្ធ របស់អគ្គលេខាធិការដ្ឋាន គ.ជ.ប.ជ ។
នាឱកាសនោះផងដែរ លោកជំទាវ អគ្គលេខាធិការ បានផ្តល់នៅអនុសាសន៍ណែនាំអំពីបែបបទ និងផែនការសកម្មភាព របស់អគ្គលេខាធិការដ្ឋានគជបជ មានដូចតទៅ៖ 
- ថ្នាក់ដឹកនាំ មានអគ្គលេខាធិការរង ប្រធាននៃក្រុមជំនួយកិច្ចការទំាង៦ ប្រធាន លេខាធិការដ្ឋាន ត្រូវអនុវត្ត ផែនការ សកម្មភាពការងារតាមអនុសាសន៍ដែលលោកជំទាវ អនុប្រធានអចិន្រ្តៃយ៍ គ.ជ.ប.ជ បានដាក់ចុះ ឲ្យស្របតាមវិន័យ បទបញ្ជារបស់ កងកម្លាំង នគរបាលជាតិ
- តំណាងតាមក្រុមជំនួយកិច្ចការទំាង៦ នៃអគ្គ គ.ជ.ប.ជ ត្រៀមរៀបចំការងារតាមជំនាញ ក្នុងការ សហការជាមួយក្រសួង ស្ថាប័ន ពាក់ព័ន្ធ ជាមួយនឹងការប្រកាសជាផ្លូវការ នៃការអនុវត្ត ផែនការគោលនយោបាយទេសន្តរប្រវេសន៍ នាដើមខែមិថុនា ឆ្នាំ២០២៣នេះ
- ថ្នាក់ដឹកនាំ និងមន្រ្តីក្រោមឱវាទ នៅតាមក្រុមនីមួយៗ ត្រូវអនុវត្តតួនាទី ភារកិច្ច របស់ស្ថាប័នដែលបានដាក់ចុះ ឲ្យស្របទៅតាមផែនការសកម្មភាពជាតិ គ.ជ.ប.ជ ដោយត្រូវធ្វើការតាមដាន និងបូកសរុប វាយតម្លៃ លទ្ធផលការងារ បញ្ហាប្រឈម ជាប្រចាំទៅតាមការិយាល័យរៀងៗខ្លួន នឹងធ្វើសេចក្តីរាយការណ៍មកកាន់ថ្នាក់ដឹកនាំ នៃអគ្គលេខាធិការដ្ឋាន គ.ជ.ប.ជ ជារៀងរាល់ប្រចាំសប្តាហ៍ ៕
III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។
· ​បន្តសហការ ជំរុញ និងសម្របសម្រួលជាមួយក្រសួង ស្ថាប័ន រាជធានី ខេត្ត ដើម្បីឲ្យការអនុវត្តការងារប្រយុទ្ធប្រឆាំងអំពើជួញដូរមនុស្សកាន់តែមានប្រសិទ្ធភាព។
ថ្ងែ.......................ខែជេស្ធ ឆ្នាំថោះ បញ្ចស័ក ព.ស២៥៦៦
រាជធានីភ្នំពេញ ថ្ងៃទី.............ខែឧសភាឆ្នាំ២០២៣
ប្រធានក្រុមជំនួយកិច្ចការ


	                             	បានឃើញ និងគោរពជូន
លោកជំទាវឧត្តមសេនីយ៍ឯក អគ្គលេខាធិការ
មេត្តាពិនិត្យ និងសុំមតិដឹកនាំដ៏ខ្ពង់ខ្ពស់។
ថ្ងៃ.....................ខែជេស្ធ ឆ្នាំថោះ បញ្ចស័ក ព.ស២៥៦៦
រាជធានីភ្នំពេញ ថ្ងៃទី.............ខែឧសភាឆ្នាំ២០២៣
អគ្គលេខាធិការរង

